Jabuli 125
Rwot tye orumo lwakke woko dyere
1Jo ma geno, Rwot gitye macalo got Cion,
ma pe gitwero dirone gikobo ka mukene,
ento cuŋ mere kacel matwal.
2Kit macalo godi gurumo Jerucalem woko dyere-ni,
Rwot bene orumo jone woko kumeno,
nia i kare-ni cito kwede anyim nakanaka.
3Jo ma kitgi raco kadi gumak odoo ker me loc
ci pe gibiloyo lobo ma gimiyo bot jo ma kitgi atir,
wek jo ma kitgi atir pe gurye ciŋgi me timo gin marac.
4Tim ber bot jo ma kitgi beco,
ki bot jo ma cwinygi tye atir.
5Ento jo ma lokke gilubo yogi mugom
Rwot biterogi ribogi ki lutim maraco!
Kuc obed i Icrael!